b'\n_START_ARTICLE_\nNokia 260S\n_START_PARAGRAPH_\nNokia 260S on Nokian kiintolevyll\xc3\xa4 varustettu satelliittiverkon digitaalisovitin. Kiintolevylle voi tallentaa 80 gigatavun edest\xc3\xa4 televisio-ohjelmia, my\xc3\xb6s ajastetusti. Vastaanottimeen kuuluu ominaisuus, joka voi pys\xc3\xa4ytt\xc3\xa4\xc3\xa4 televisio-ohjelman ruudulle, jolloin k\xc3\xa4ytt\xc3\xa4j\xc3\xa4 voi katsoa sen loppuun halutessaan. Nokia 260S on yhteensopiva Nokian kamerapuhelinten kanssa, mik\xc3\xa4 mahdollistaa digitaalivalokuvien siirt\xc3\xa4misen langattomasti vastaanottimeen. Digitaalivastaanottimella voi katsoa vapaiden televisio- ja radiokanavien lis\xc3\xa4ksi maksullisia kanavia Conax-salauksenpurkua ja -kortinlukijaa hy\xc3\xb6dynt\xc3\xa4en. Nokia 260S:ss\xc3\xa4 on my\xc3\xb6s seitsem\xc3\xa4n vuorokauden s\xc3\xa4hk\xc3\xb6inen ohjelmaopas (EPG).'